GiliGold/VAD_KnessetCorpus huggingface dataset:
סטס מיסז'ניקוב: בוקר טוב, אדוני היושב ראש, אורחים נכבדים, חבר הכנסת מילר, יושב ראש ועדת החינוך ובן-אדם שמבין את הפוטנציאל שטמון בתיירות כי הפסיק את עיסוקיו החיוניים והגיע לפה כדי לשמוע ולהשתתף בדיון, וזה חשוב.
סטס מיסז'ניקוב: אני רוצה להגיד לכם שתיירות זה מנוע צמיחה של מדינת ישראל.
סטס מיסז'ניקוב: למרות שהתל"ג שלנו מקבל תרומה של 3% בלבד מהתיירות, והשוואה ליוון, סין, מצרים ומדינות אחרות זה מעט, אבל זה תחום שמתפתח הכי מהר, בצורה הבולטת ביותר.
סטס מיסז'ניקוב: כמו שהגדיר סטנלי פישר, בשנת 2010 תחום התיירות היה מנוע הצמיחה הכלכלי העיקרי במשק.
סטס מיסז'ניקוב: אם אמרתי שהתל"ג שלנו מקבל תרומה של 3% בסך כול, מסך כל המועסקים החדשים במשק בשנת 2010, שזה פחות או יותר 100,000 מועסקים חדשים במשק, התיירות תרמה 16%.
סטס מיסז'ניקוב: אלה מספרים מדהימים.
כרמל שאמה-הכהן: זה פי חמישה מהפרופורציה.
סטס מיסז'ניקוב: בדיוק.
סטס מיסז'ניקוב: תיכף נגיע גם למספרים, שתראו עד כמה התרומה השולית בגידול בתיירות מתבטאת בהכנסות למשק, במועסקים במשק, בתדמית של מדינת ישראל, בעסקים קטנים ובינוניים בפריפריה וכך האלה.
סטס מיסז'ניקוב: אנחנו מודדים את ההישגים של המשרד שלנו במונחים של תרומה לתוצר הלאומי, תרומה למאזן התשלומים, הגדלת היקף ההשקעות בענף התיירות, תרומה לתעסוקה במשק, ולא פחות חשוב ואולי אפילו צריך להתחיל בזה – ההישגים של המשרד באים לידי ביטוי בשיפור התדמית של מדינת ישראל.
סטס מיסז'ניקוב: כי כל תייר מרוצה שיוצא מגבולות מדינת ישראל, ולפי הסקר שלנו 96% יוצאים מרוצים, הופך להיות שגריר של רצון טוב במדינת המוצא שלו כלפי מדינת ישראל, ואנחנו לא משופעים בשגרירים טובים ובתדמית טובה.
סטס מיסז'ניקוב: תמונת מצב תיירות 2010 – שנת 2010 הייתה שנת שיא בכל תולדות מדינת ישראל, הגיעו כ-3.5 מיליון תיירים, שזה 26% יותר משנת 2009, אבל אנחנו מודדים את עצמנו במונחים של 2008, שהייתה שנת השיא הקודמת.
סטס מיסז'ניקוב: הגיעו 14% יותר משנת השיא 2008.
סטס מיסז'ניקוב: מה נתנה לנו אותה דלתה של חצי מיליון תיירים נוספים שהצלחנו להביא ב-2010?
סטס מיסז'ניקוב: הכנסות תעשייה לתיירות – סך הכול 33 מיליארד שקל.
סטס מיסז'ניקוב: הדלתא שהבאנו בגידול של חצי מיליון תיירים היא 2.7 מיליארד שקלים בשנה, שזה 5% גידול בהשוואה לשנת השיא הקודמת.
סטס מיסז'ניקוב: כמו שאמרתי, סטנלי פישר הגדיר אותנו כתחום הכלכלי המשמעותי ביותר, שצמח בצורה המשמעותית ביותר.
סטס מיסז'ניקוב: מספר המועסקים במשק ישירות מתעשיית התיירות - 96,000 עובדים, 4% יותר מ-2008.
סטס מיסז'ניקוב: סך הכול מועסקים במשק מתיירות, בצורה ישירה ועקיפה - 153,000 איש, כשהדגש שלנו בעיקר בפריפריה ובעיקר באותם מגזרים שעל פי דוח ה-OECD שם יש לנו בעיה, שזה נשים של בני מיעוטים וגברים חרדים.
סטס מיסז'ניקוב: כמו שאמרתי, מתוך סך המשרות גדלנו פי ארבעה או פי חמישה.
סטס מיסז'ניקוב: הפורמולה שלנו, שאנחנו מדברים עליה במושגי תיירות, שכל 100,000 תיירי חוץ נוספים משמעם 4,000 מקומות עבודה חדשים, בעיקר בפריפריה ובירושלים; כל 100,000 תיירי חוץ נוספים מייצרים 450 מיליון שקלים נוספים למשק הלאומי; כל 100,000 לינות פנים זה 850 מקומות עבודה חדשים.
סטס מיסז'ניקוב: בממוצע כל תייר שמגיע לארץ מוציא 1,100 דולר בזמן השהות בישראל וזה, כמו שאמרתי, מנוף להקמת עסקים קטנים ובינוניים באזורי תיירות.
סטס מיסז'ניקוב: אני כל הזמן מזכיר את הסוגיה הזו כי בקדנציה הקודמת, אדוני היושב ראש, הייתי יושב ראש השדולה לעסקים קטנים ובינוניים.
סטס מיסז'ניקוב: בניית כל 1,000 יחידות חדשות של בתי מלון מוסיפה 2,100 משרות חדשות בתעשיית התיירות ומייצרת 4,200 משרות חדשות במשק.
סטס מיסז'ניקוב: כל הנתונים האלה מוכרים, והם הוכרו גם על-ידי משרד האוצר, גם על-ידי משרד ראש הממשלה.
סטס מיסז'ניקוב: לא בכדי תקציב משרד התיירות בשנתיים וחצי האחרונות גדל פי שניים.
סטס מיסז'ניקוב: אני מכריז על זה בכל הפורומים שבהם אני משתתף ואני מכריז את זה גם כאן, בפתיח של ישיבת ועדת הכלכלה: הגענו למצב שמשרד התיירות בשנים 2012-2011 לא זקוק לשקל נוסף.
סטס מיסז'ניקוב: אתה לא תשמע את זה מהרבה שרים.
סטס מיסז'ניקוב: אחר כך אדגיש למה אנחנו כן זקוקים: פחות רגולציה, פחות משקלות על הרגליים.
סטס מיסז'ניקוב: אבל לתקציבים לא זקוקים, ופה אני רוצה להודות למשרד האוצר, שהבין את הפוטנציאל הטמון בצמיחה כלכלית שמיוצרת על-ידי השקעה בתיירות.
סטס מיסז'ניקוב: בשקף הבא אנחנו רואים את הדינמיקה של העלייה לפי שנים.
סטס מיסז'ניקוב: 2008 הייתה שנת השיא הקודמת, אחר כך נפער בור.
סטס מיסז'ניקוב: הגענו למשרד התיירות במאי 2009, אחרי "עופרת יצוקה" ובאמצע משבר כלכלי מאוד קשה, כשבהשוואה לתקופה המקבילה ב-2008 נפער בור של 30%, והיינו צריכים קודם כול לצאת מהבור ואחר כך גם להמשיך את התנופה קדימה.
סטס מיסז'ניקוב: בכלל, מי שמדבר על נסים בתחום התיירות לא יודע מה הוא סח.
סטס מיסז'ניקוב: אנחנו אוהבים לקרוא לעצמנו פנינה תיירותית של המזרח התיכון, אבל בואו נסתכל על הדברים, גם אלה שתלויים בנו וגם אלה שלא תלויים בנו – גם אקסוגניים וגם אנדוגניים.
סטס מיסז'ניקוב: מבחינה אקסוגנית, המצב הגיאו-פוליטי שלנו קשה.
סטס מיסז'ניקוב: זה לא רק בגלל האירועים האחרונים, הוא בכלל קשה.
סטס מיסז'ניקוב: אנחנו לא באירופה, לא ליד שוויץ ואפילו לא בדרום אמריקה.
סטס מיסז'ניקוב: אנחנו נמצאים במצב גיאו-פוליטי קשה, וכל תייר ממוצע שרוצה להגיע לאן שהוא, קם בבוקר ורואה CNN, BBC ורואה מה מספרים על מדינת ישראל – מעשיות, בדיות – הוא בוחר לעצמו, כמובן, את היעדים האחרים.
סטס מיסז'ניקוב: המשבר הכלכלי בעולם פגע מאוד בתנועת התיירות בכלל, והמשבר המתמשך בשער הדולר פה – ואני מזכיר שתעשיית התיירות היא תעשיית ייצוא - פגע מאוד בענף הזה.
סטס מיסז'ניקוב: וכמובן, בגלל שיש לנו מחסור בקרקע ובגלל שחוקי העבודה שלנו יותר נוקשים מאשר בקרב שכנינו, אנחנו יותר יקרים בלינות מאשר השכנים שלנו.
סטס מיסז'ניקוב: זה אנדוגני.
סטס מיסז'ניקוב: השקף הבא: כניסות תיירים לישראל.
סטס מיסז'ניקוב: אתם רואים שמקום ראשון מבחינת כניסות תיירות זה ארצות-הברית, שסיפקה לנו בשנה שעברה 621,000 תיירים; רוסיה, אחרי ביטול הוויזות ב-2007 – זה היה שיחוק אדיר, כי עד אז הגיעו 70,000 תיירים מרוסיה – היום אנחנו מגיעים ל-600,000 תיירים, תוך שלוש או ארבע שנים; אחר כך צרפת עם 287,000; גרמניה – גם עשינו קפיצה אדירה ב-2010; אנגליה, איטליה, שמשם חזרתי אתמול בלילה, ואוקראינה כבר תופסת מקום שמיני.
סטס מיסז'ניקוב: אני מזכיר שגם מאוקראינה ביטלנו ויזות בפברואר האחרון, ואנחנו צופים שתוך שנה וחצי המספרים יגיעו ל-250,000-200,000 איש.
סטס מיסז'ניקוב: אנחנו מתחילים לפתח שווקים חדשים - סין ודרום קוריאה, השנה נתמקד גם בהודו, יהיה לנו סיור מאוד גדול שם.
סטס מיסז'ניקוב: ברזיל, אחרי מאמצי שיווק ואחרי פתיחת קו של אל-על בין סן פאולו לתל-אביב קפצה באחוזים הכי גדולים – לא במספרים אבסולוטיים אבל באחוזים - משהו כמו 60%, וזה רק אומר עד כמה מאמצי שיווק משולבים, כמו פתיחת המשרד שלנו שם, כמו קו ישיר, כמו שיווק ממוקד ומפולח, כל הדברים האלה מאוד משפיעים.
סטס מיסז'ניקוב: השקף הבא: הוצאות תיירים בישראל.
סטס מיסז'ניקוב: זה מאוד חשוב, כי בסופו של דבר לא רק המאסות קובעות אלא גם כמה כל תייר משאיר במדינת ישראל.
סטס מיסז'ניקוב: פה אפשר לראות מיהו התייר הכי רצוי והכי ערכי למדינת ישראל, שמשאיר פה את מירב הכסף.
אהוד פלג: זה מתורגם לכוח קנייה מקומי?
אהוד פלג: למשל, 1,037 דולר לאוקראיני זה 1,258 דולר לאמריקני?
נועז בר ניר: זה מה שהוא משאיר בארץ.
סטס מיסז'ניקוב: בשקף הבא: תיירות נכנסת – מטרת הביקור.
סטס מיסז'ניקוב: 15% מגיעים לצורך בילוי והנאה; 13% מגיעים לתיור וטיול; 38% מגיעים לצורך צליינות.
סטס מיסז'ניקוב: בדרך כלל אנחנו עושים חיבור בין הצליינות לבין תיור וטיול וקוראים לזה קהל דה"ת – דת, היסטוריה ותרבות.
סטס מיסז'ניקוב: אנחנו מגדירים אותם כאנשים שבאים למדינת ישראל כדי לקבל חוויה.
סטס מיסז'ניקוב: יותר מ-50% מגיעים לפה לא רק מסיבות דתיות אלא כדי לקבל חוויה תרבותית, היסטורית ודתית ותיכף נראה איך מיצבנו את מדינת ישראל מבחינה שיווקית כלפי התיירים.
סטס מיסז'ניקוב: תיירות נכנסת – יעדי ביקור.
סטס מיסז'ניקוב: אתם רואים שכמעט 80% מהתיירים מגיעים לירושלים.
סטס מיסז'ניקוב: תל-אביב תופסת מקום יותר ויותר מרכזי, כי הפכנו את תל-אביב ל-city break מהרבה מאוד מקומות, מגיעים לאזור ים המלח וכך הלאה.
סטס מיסז'ניקוב: כניסות תיירים לפי דת – יש פה פילוח לפי יהודים, פרוטסטנטים, אוונגליסטים, קתולים וכך הלאה.
סטס מיסז'ניקוב: הפכנו למדינה תעופתית ונכנסנו למועדון מאוד אקסקלוסיבי, מועדון האוויר.
סטס מיסז'ניקוב: בשנת 2010 נרשמו יותר מ-10,000 נחיתות בן-לאומיות, רובן מאירופה אבל יש פה גם פילוח לגבי צפון אמריקה, רוסיה וכך הלאה.
סטס מיסז'ניקוב: בשנת 2009 עשינו כנס, קראנו לזה כנס הרצליה.
סטס מיסז'ניקוב: מאז היה כנס נוסף, שעבר לירושלים ומעכשיו נקיים את זה רק בירושלים.
סטס מיסז'ניקוב: בכנס הרצליה הראשון התווינו, יחד עם כל ענפי התיירות, שנמצאים גם הם בחדר הזה, את תוכנית העבודה שלנו, של תעשיית התיירות, לשלוש השנים הקרובות.
סטס מיסז'ניקוב: להזכירכם, התחלנו מהבור של 30% בהשוואה לשנת 2008, והדגש היה על תוספת של מיליון תיירים בשלוש השנים הבאות כשהבסיס שלנו זה שנת השיא הקודמת, 2008.
סטס מיסז'ניקוב: כדי להשיג את היעד הזה, של תוספת מיליון תיירים למדינת ישראל, בנינו ארבעה עוגנים ולפיהם אנחנו עובדים.
סטס מיסז'ניקוב: ר ראשון זה שיווק ממוקד ומפולח למדינות מקור וקהלי יעד.
סטס מיסז'ניקוב: ר שני, הרחבת התעסוקה במשק, בדגש על הפריפריה ותוך השבחת כוח אדם.
סטס מיסז'ניקוב: כמו שאמרתי, תוספת וגידול בתיירות מביאות לתוספת מקומות עבודה ואנחנו צריכים מקצוענים במקומות האלה.
סטס מיסז'ניקוב: ר שלישי זה הגדרה והשבחה של המוצר התיירותי, שזה חלון הראווה שלנו, למה בכלל באים אלינו.
סטס מיסז'ניקוב: ר נוסף זה השקעה בתשתיות תיירות ופיתוח מקומות לינה, שזה הגדלת ההיצע לצד הגדלת הביקוש.
סטס מיסז'ניקוב: הצד הראשון והחשוב ביותר במשרד התיירות זה הצד השיווקי.
סטס מיסז'ניקוב: המוצר שלנו - עד כמה שזה נשמע לפעמים זול, אבל זה הכי אמיתי - זה מדינת ישראל.
סטס מיסז'ניקוב: אנחנו מוכרים את מדינת ישראל, כמו קמעונאי שמוכר חלב.
סטס מיסז'ניקוב: איך אנחנו עוטפים את המוצר שלנו, באיזו עטיפה, באילו ערוצי מדיה אנחנו משתמשים, באילו אפיקי שיווק ולמי אנחנו פונים – כך נוכל לשווק.
סטס מיסז'ניקוב: עשינו מיצוב שונה לחלוטין.
סטס מיסז'ניקוב: בשנת 2009, איך שנכנסנו למשרד, הפסקנו להתחרות עם השכנים שלנו על תרבות הפנאי, על החופים, על הנופים, על הים על השמש, על החול וכך הלאה.
סטס מיסז'ניקוב: בזה אנחנו לא ברי תחרות.
סטס מיסז'ניקוב: הזכרתי קודם את האקסוגנים והאנדוגנים שמונעים אפריורי מהתיירים להגיע פה, אז חשבנו מה יכול להיות הערך המוסף שימשוך את התיירים לפה.
סטס מיסז'ניקוב: הערך המוסף מספר אחת שלנו הוא ארץ הקודש, שמרכזה ירושלים.
סטס מיסז'ניקוב: אין אדם אחד עלי אדמות, לא משנה אם הוא דתי מוסלמי, יהודי או נוצרי או שהוא חילוני קלאסי, שלא ירצה להגיע לירושלים ולארץ הקודש, להסתובב פה, לגעת בתרבות, לגעת בהיסטוריה ולהשתמש בתנ"ך או בקוראן או בברית החדשה כמדריך ופשוט ללכת בעקבות הרגש ולקבל את החוויה.
סטס מיסז'ניקוב: הסיסמה שלנו בשיווק בארצות-הברית ובאירופה היא: Visit Israel.
סטס מיסז'ניקוב: You will never be the same.
סטס מיסז'ניקוב: וזה נכון, גם כלפי אדם דתי וגם כלפי אדם חילוני.
סטס מיסז'ניקוב: הוא מקבל פה איזושהי חוויה שהוא לא מקבל בשום מקום בעולם.
סטס מיסז'ניקוב: זו הסיבה למה להגיע לפה, למרות כל התלאות.
סטס מיסז'ניקוב: יש הרבה מאוד סיבות למה להישאר יותר זמן.
סטס מיסז'ניקוב: פה אנחנו כבר מרים על כך שהמדינה שלנו היא כל כך קטנה אבל עם שבעה אזורי אקלים, עם ארבעת הימים, עם מר מצד אחד והרים מצד שני, ורק אצלנו אפשר באותו יום בפברואר לתפוס שמש באילת ולעשות סקי בחרמון, ועוד מגוון רחב ביותר של נישות תיירותיות.
סטס מיסז'ניקוב: הגדרנו שאנחנו עושים שיווק מפולח וממוקד.
סטס מיסז'ניקוב: הגדרנו לעצמנו קהלי יעד שאליהם אנחנו רוצים להגיע, זה קהל אוונגליסטי, אוהבי ישראל.
סטס מיסז'ניקוב: רק בארצות-הברית יש 70 מיליון, בברזיל יש 50 מיליון, יש בדרום קוריאה, בסין, בפיליפינים, באירופה.
סטס מיסז'ניקוב: יש עשרות מיליוני אוונגליסטים, ובקהל הזה אנחנו ממקדים הרבה מאוד מאמצי שיווק.
סטס מיסז'ניקוב: קהל יעד שני זה יהודים, האוכלוסייה היהודית שעדיין לא נגענו בה לא בארצות-הברית, לא בצרפת, לא באנגליה.
סטס מיסז'ניקוב: נוגעים בה, אבל יש עדיין בור ללא תחתית.
סטס מיסז'ניקוב: האוכלוסייה השלישית זה קתולים.
סטס מיסז'ניקוב: בעקבות ביקור האפיפיור, הכרזנו שאם האפיפיור, כצליין מספר אחת בעולם הקתולי, הגיע לפה כדאי לעשות צליינות בעקבותיו.
סטס מיסז'ניקוב: גם הפרובוסלבים, בעקבות ביטול הוויזות מרוסיה ואוקראינה, הם קהל יעד שלנו.
סטס מיסז'ניקוב: ברגע שהגדרנו קהל יעד הגדרנו מדינות.
סטס מיסז'ניקוב: אנחנו הולכים בעקבות האוונגליסטים בארצות-הברית, הולכים באמריקה הלטינית - בברזיל, הולכים בדרום קוריאה, הולכים עכשיו להודו, הלכנו לסין – למרות שבסין אסורה ההתאגדות הדתית, אבל זו המדינה הכי גדולה בעולם - ואנחנו פועלים בשיווק ממוקד ומפולח בכל המדינות האלה.
סטס מיסז'ניקוב: אני חושב שההצלחה שלנו בתחום שיווק התיירות קיבלה גושפנקא כשכנס OECD הראשון בארץ, מאז שהתקבלנו ל-OECD – והתקבלנו אחרי הרבה מאוד שנים של ניסיונות - היה בתחום התיירות, בירושלים.
סטס מיסז'ניקוב: זו הכרה מצד הארגון שמדינת ישראל הפכה להיות מעצמה תיירותית ממדרגה ראשונה.
סטס מיסז'ניקוב: כמובן שאנחנו עושים הרבה מאוד הסכמים לשיתוף פעולה בתחום התיירות עם מדינות ואנחנו חותמים על הרבה מאוד הסכמים עם סיטונאים ומשווקים – tour operators, שמשווקים אותנו בצורה אגרסיבית באותן מדינות שבחרנו לעצמנו.
סטס מיסז'ניקוב: אנחנו מארחים הרבה מאוד סלבריטאים: עיתונאים, tour operators, מובילי דעת קהל, מנהיגים קהילתיים, שחקנים מפורסמים, זמרים מפורסמים.
סטס מיסז'ניקוב: רק אתמול – בטח קראתם ב"ידיעות אחרונות" - אירחנו דוגמנית סרבית שזכתה באיזו תחרות מאוד מפורסמת בסרביה ונחשבת שם לעילוי.
סטס מיסז'ניקוב: זה על מנת למשוך תשומת לב סרבית למדינת ישראל ולהביא לפה תיירות מסרביה, וזה עובד.
סטס מיסז'ניקוב: כל שנה אנחנו מארחים עשרות אלפי מובילי דעת קהל.
סטס מיסז'ניקוב: אנחנו מתגברים ומרחיבים מערך פעולות יחסי ציבור בעולם ובארץ, יעדי תיירות בין-לאומיים.
סטס מיסז'ניקוב: הרבה מאוד חשיבה מחוץ לקופסה, כמו למשל, ביקור הכורים הצ'יליאנים.
סטס מיסז'ניקוב: מה זה ביקור הכורים הצ'יליאנים?
סטס מיסז'ניקוב: אותם 30 איש שהוציאו אותם מהאדמה.
סטס מיסז'ניקוב: אירחנו אותם שבוע, קיבלנו פה מאות כלי תקשורת בכל השפות שנתנו חשיפה למדינת ישראל חינם.
סטס מיסז'ניקוב: מה זה חינם?
סטס מיסז'ניקוב: אירחנו את הצ'יליאנים, אבל קיבלנו כיסוי בחינם, ובתחשיבים כלכליים, אם היינו מפרסמים בכלי התקשורת האלה היינו מוציאים הרבה מאוד עשרות מיליונים.
סטס מיסז'ניקוב: או למשל, שיווק בערוץ האופנה.
סטס מיסז'ניקוב: כל מי שמגיע לבית מלון, מספרה, מועדון או מסעדה ננעל על הערוץ הזה בכל מדינה באירופה ובעולם, ופתאום רואה את מדינת ישראל בצורה שונה.
סטס מיסז'ניקוב: פתאום הוא רואה חופים – שם דווקא הלכנו על היופי, שילבנו בין דוגמניות יפות ובין הנופים.
סטס מיסז'ניקוב: זה, כמובן, מיועד לקהל שרוצה לבקר בתל-אביב, באילת, שרוצה לגעת במדינת ישראל בגלל היופי שלה, בגלל הפנאי שלה, בגלל הנוחות שלה.
סטס מיסז'ניקוב: כאן הגענו לקהלי יעד נוספים, שבכלל לא חשבנו שנגיע אליהם.
סטס מיסז'ניקוב: אנחנו מגדילים קיבולת תעופה לישראל – הגדלנו את הקיבולת בלמעלה מ-30%.
סטס מיסז'ניקוב: חידשנו הגעת אוניות הקרוז - למעלה מ-350% קפיצה בכמות האוניות עד סוף 2011.
סטס מיסז'ניקוב: אנחנו משתמשים בטכנולוגיה חדישה כדי לעשות את השיווק בצורה נכונה יותר, שזה אומר שיווק אלקטרוני – הסברתית, תיירותית.
סטס מיסז'ניקוב: שמנו אפליקציה באייפון, שכל תייר שמגיע לארץ יכול להוריד בצורה קלה.
סטס מיסז'ניקוב: אנחנו יוצרים call center ומערכת CRM שיכולה לפלח את הלקוחות שלנו ואז לפנות במסרים ממוקדים לאותם לקוחות שמתעניינים במדינת ישראל עם מסרים שמיועדים להם.
סטס מיסז'ניקוב: הובלנו, הגדרנו והצלחנו להכליל את ים המלח בתחרות שבעת פלאי עולם.
סטס מיסז'ניקוב: זה נותן לנו חשיפה אדירה במשך שנתיים ליותר ממיליארד איש, שפשוט נכנסים לאינטרנט ומצביעים – יכול להיות שלאו דווקא בוחרים בנו, אבל נחשפים לים המלח ולמדינת ישראל.
סטס מיסז'ניקוב: כמובן, אנחנו משתתפים בפרויקטים מיוחדים, כמו אחרי פרויקט כרמל, שהתגייסנו כדי לשווק מחדש ולמצב מחדש את האזור הפגוע.
סטס מיסז'ניקוב: אנחנו מתמקדים גם בתיירות פנים ולא שוכחים אותה.
סטס מיסז'ניקוב: מנצלים הזדמנויות, כמו אחרי קריסת התיירות שלנו לטורקיה בקיץ שעבר.
סטס מיסז'ניקוב: יצאנו בקמפיין גדול ואמרנו: דווקא עכשיו חופשה בישראל – והגדלנו את תיירות הפנים ב-4%.
סטס מיסז'ניקוב: עושים שת"פים ומעשי פרסום ושיווק עם עמותות תיירות בכל רחבי הארץ, ירידי תיירות, תוכן שיווק עם ערוצי מדיה.
סטס מיסז'ניקוב: כל מי שבימים שני ושלישי רוצה לראות חדשות בערוץ 2 רואה את התוכנית שלנו "דקה לשמונה", שכל פעם מתמקדת באזור חדש.
סטס מיסז'ניקוב: לפי התגובות שאני מקבל, גם מאנשי תקשורת חשובים וגם מסתם קהל, הצלחנו מאוד להחדיר לתודעה של האנשים שיש תיירות כחול לבן במדינת ישראל.
סטס מיסז'ניקוב: נישה נוספת שאליה פנינו זה תיירות חרדית.
סטס מיסז'ניקוב: זו פעם ראשונה שבמשרד התיירות מתמקדים בקהל יעד חרדי כקהל יעד, גם בארץ וגם בחוץ לארץ.
סטס מיסז'ניקוב: זה אומר לבנות להם מוצר שונה לחלוטין, זה לפרסם בערוצי מדיה שמיועדים לאותו מגזר, זה לבנות בתי מלון ואכסניות מותאמים לגלאט כושר.
סטס מיסז'ניקוב: רשב"י – אני מקיש על העץ, כבר שלוש שנים אנחנו מצליחים להסדיר את הנושא של הילולת רשב"י בצורה כזאת שמשרד התיירות הפך להיות יקיר העדה החרדית, ולא בכדי.
סטס מיסז'ניקוב: אנחנו עושים שם עבודה מאוד קשה ומספקים לחצי מיליון איש בלילה של ל"ג בעומר – אני מזמין אותך, אדוני היושב ראש.
כרמל שאמה-הכהן: אני אשמח.
סטס מיסז'ניקוב: זו פשוט חוויה אנתרופולוגית לשמה.
סטס מיסז'ניקוב: חבר הכנסת אייכלר הגיע בדיוק בקטע הכי חשוב.
סטס מיסז'ניקוב: אני מר על תיירות חרדית ואתה הגעת.
כרמל שאמה-הכהן: אגב, הייתי בביקור בקבר רשב"י עם שר התחבורה וכל כך שיבחו אותך שם על הסיוע שאתם נותנים.
ישראל אייכלר: זה נקרא רוח הקודש.
ישראל אייכלר: לא ידעתי מתי לבוא, בדיוק.
סטס מיסז'ניקוב: כנראה יש לך חוש שישי.
סטס מיסז'ניקוב: אבל בלי שום ספק, משנה לשנה – ואתה חייב להגיע אתי בשנה הבאה.
סטס מיסז'ניקוב: אתה יודע, אני כבר מאמין שהממשלה הזאת תחזיק מעמד עד הסוף, אז יש לנו זמן.
סטס מיסז'ניקוב: פשוט להגיע לשם ולראות עד כמה כל הסיפור הזה השתפר.
סטס מיסז'ניקוב: אנחנו שמים שם סכומי כסף לא מבוטלים, גם ברשב"י וגם בכלל במגזר החרדי, ומפתחים את הנישה הזאת.
סטס מיסז'ניקוב: גם הנישה של מגזר המיעוטים מקבלת אצלנו חשיבות עליונה.
סטס מיסז'ניקוב: בשנת 2010 התחלנו לבצע תוכנית בהיקף של 33 מיליון שקלים לפיתוח תיירות ביישובים, בייחוד בנצרת, דלית אל כרמל, שפרעם, עוספייה.
סטס מיסז'ניקוב: בחודשים הקרובים אנחנו מבצעים החלטת ממשלה ומוסיפים עוד 40 מיליון שקלים.
סטס מיסז'ניקוב: אנחנו נותנים מענקים בגובה של 24% לבניית יחידות אירוח אותנטיות; אנחנו משתתפים בהקמת חממות תיירות לקידום עסקים בכפרי מיעוטים; מכשירים כוח אדם מיומן במגזר הזה.
סטס מיסז'ניקוב: זאת אומרת, מבחינתנו זה לא שאנחנו רוצים לעשות איזשהו תיקון אפליה.
סטס מיסז'ניקוב: לא, אנחנו מאמינים שהמגזר הזה הוא נישה תיירותית מאוד חשובה ובעזרתה נביא עוד תיירים, גם תיירות פנים וגם תיירות חוץ.
סטס מיסז'ניקוב: השקף הבא הוא מאוד חשוב, ובואו נקרא מה כתוב בו.
סטס מיסז'ניקוב: "ישראל היא הוכחה חיה לאפקטיביות של השקעת משאבים בשיווק המדינה בעולם.
סטס מיסז'ניקוב: ההשקעה השיווקית המסיבית של ישראל מחזירה את עצמה ואנשים מבינים ומפנימים את המסרים שלה".
סטס מיסז'ניקוב: זה מתוך אמירה של משרד המיתוג הבין-לאומי Future Brand – מדד מותגי מדינות לשנת 2010.
סטס מיסז'ניקוב: "במחקר השנתי שערך משרד המיתוג הבין-לאומי זינקה מדינת ישראל למקום ה-30 במדד מותגי המדינות 2010, לעומת המקום ה-41 בשנת 2009.
סטס מיסז'ניקוב: במדדי המחקר תפסה ישראל את המקום השני בתחום התרבות והמורשת, אחרי איטליה; במקום הראשון בתפיסת האותנטיות וההיסטוריה – לפני איטליה, יוון ומצרים; עלייה של 29 מקומות בתפיסת היופי הטבעי ומקום שמיני בתפיסת תרבות ואומנות.
סטס מיסז'ניקוב: במדד הביטחון גם כן חלה עלייה, למקום 59, ובתפיסת המלונות, האטרקציות והתמורה לכסף – באמצע הטבלה העולמית".
סטס מיסז'ניקוב: המיצוב שלנו והשיווק הדיפרנציאלי והממוקד עובדים ואנחנו רואים את זה גם באותה מדידה של החברה הבין-לאומית.
סטס מיסז'ניקוב: העוגן השני זה הרחבת התעסוקה במשק.
סטס מיסז'ניקוב: כמו שאמרתי, אנחנו נותנים תעסוקה ל-93,000 אנשים באופן ישיר ו-150,000 באופן עקיף.
סטס מיסז'ניקוב: זו תעשייה עתירת כוח אדם.
סטס מיסז'ניקוב: אני רוצה לתת לכם דוגמה קטנה למה מאוד חשוב שיהיה לנו כוח אדם מיומן בכל משרה שאנחנו מייצרים - סיפרתי את זה בהרבה מאוד מקומות, אבל עדיין לא בוועדת הכלכלה.
סטס מיסז'ניקוב: אני יושב בחתימת הסכם תיירותי עם הקולגה שלי מקפריסין במלון יוקרתי בירושלים.
סטס מיסז'ניקוב: המלצר מוזג לנו מים – מוזג על החליפה שלי, על החליפה שלו, על השולחן, רק לא בכוסות, ואני רוצה להתחבא מתחת לשולחן.
סטס מיסז'ניקוב: אותו קולגה שלי מתנגב ואומר בחצי גיחוך, חצי ציניות: ואצלנו מלצרות זה מקצוע.
סטס מיסז'ניקוב: הוא צודק.
סטס מיסז'ניקוב: אנחנו מנסים - גם בעזרת אקדמיזציה של מקצוע התיירות והמלונאות, גם על-ידי הכנסת המקצוע הזה ללימודי לבגרות, גם על-ידי "תדמור", בית-הספר שממוקם בהרצליה ולומדים שם אנשים מהפריפריה את לימודי התיירות.
סטס מיסז'ניקוב: אנחנו מנסים להרחיב את בית-הספר הזה גם צפונה – אולי בכרמיאל, וגם דרומה – בערד, על מנת לתת הזדמנות שווה לאותם אנשים להתלמד.
סטס מיסז'ניקוב: יש לנו גם הסכם עם התאחדות בתי המלון, שמיוצגת פה על-ידי היושב ראש עמי פדרמן וגם על-ידי המנכ"ל שמואל צוריאל, שאנשים שיסיימו קורסי הכשרה בתחום התיירות, את האקדמיזציה בתחום התיירות, יקבלו דיפלומות ויכשירו את עצמם ככוח אדם מיומן, הם יקבלו גם עדיפות בעבודה בתחום המלונאות.
סטס מיסז'ניקוב: ככה זה צודק וככה זה צריך להיות.
סטס מיסז'ניקוב: אנחנו מסייעים בשיווק עסקים קטנים ובינוניים בפריפריה על מנת לתת להם אפשרות לדעת איפה יש ביקוש, איפה כדאי ליצור תשתיות.
סטס מיסז'ניקוב: וכמו שאמרתי, אנחנו כל הזמן משבחים ומתמקדים בכוח האדם שלנו.
סטס מיסז'ניקוב: העוגן השלישי הוא הגדרה והשבחה של המוצר התיירותי.
סטס מיסז'ניקוב: כשמשווקים את מדינת ישראל אנחנו צריכים לדעת את מה שאנחנו משווקים.
סטס מיסז'ניקוב: כמו שאמרתי, המיתוג האחיד והרציף של מדינת ישראל בכל מדינות העולם הוא כארץ הקודש שמרכזה ירושלים.
סטס מיסז'ניקוב: מצד שני, לשתי ערים יש לנו מיתוג נפרד.
סטס מיסז'ניקוב: הראשונה היא תל-אביב - עיר ללא הפסקה.
סטס מיסז'ניקוב: אנחנו מצליחים להביא לשם את האנשים ל-city break.
סטס מיסז'ניקוב: כשאנחנו הולכים בתל-אביב אנחנו שומעים הרבה שפות, שאנחנו אפילו לא יודעים על קיומן, ותל-אביב פשוט מפוצצת בתיירים.
סטס מיסז'ניקוב: העיר השניה היא אילת, השער הדרומי שלנו, שמתמודדת יום יום ושעה שעה מול עקבה ושארם א-שיח' על ההישרדות.
סטס מיסז'ניקוב: אנחנו, כמשרד, משקיעים הרבה מאוד מאמצים כדי למתג את העיר הזו כעיר צעירה, דינמית, ספורטיבית, כל הסופרלטיבים כדי לתת יותר תנופה לאילת ולתת לה שרידות.
סטס מיסז'ניקוב: אנחנו מגוונים את המוצר שלנו.
סטס מיסז'ניקוב: רישתנו את כל מדינת ישראל, מצפון לדרום וממזרח למערב, בשבילי אופניים.
סטס מיסז'ניקוב: הרבה מאוד תיירים באים לטייל באופניים בכל רחבי הארץ.
סטס מיסז'ניקוב: תיירות מרפא – אנחנו מתמקדים מאוד גם בזה.
סטס מיסז'ניקוב: ים המלח הוא אחד האתרים הכי חשובים בעולם מבחינת תיירות מרפא.
סטס מיסז'ניקוב: תיירות כנסים – עכשיו אפילו בחרנו חברה שתארגן עבורנו כנסים ותמשוך כנסים בין-לאומיים למדינת ישראל.
סטס מיסז'ניקוב: יין וגסטרונומיה – יש לנו 150 בוטיקי יין, מצפון לדרום, בתוך הקו הירוק ומעבר לקו הירוק.
סטס מיסז'ניקוב: זה הופך אותנו למשהו שמתחיל להתקרב לטוסקנה, לעמק הלואר, לנאפה וואלי וזה מאוד פופולרי.
סטס מיסז'ניקוב: גסטרונומיה זה by product.
סטס מיסז'ניקוב: אותם עולים, שהגיעו מכל רחבי העולם והביאו את המטבח שלהם.
סטס מיסז'ניקוב: גם זה הפך להיות אחת הנישות התיירותיות.
סטס מיסז'ניקוב: צפרות – הציפורים נודדות פעמיים במהלך השנה, מאפריקה לאירופה, ובאים לפה אנשים כדי לצפות בהן.
ישראל אייכלר: יש איזה מספר כמה אנשים מתעניינים בצפרות, תיירים?
סטס מיסז'ניקוב: אני מניח שאפשר לפלח את זה.
סטס מיסז'ניקוב: אין לנו פה נתונים כאלה.
סטס מיסז'ניקוב: דירוג בתי מלון – זה ר נוסף שנכנסנו אליו, עם התאחדות בתי המלון.
סטס מיסז'ניקוב: אני חייב להגיד לכם שזה מאוד חשוב, כי עד עכשיו מי שדירג בתי מלון זה סוכני הנסיעות.
סטס מיסז'ניקוב: הם דירגו את בתי המלון – מי שהם עובדים אתו, ככה הם מדרגים אותו ולפעמים הציפיות של האורחים המגיעים לבית המלון לא מתממשות.
סטס מיסז'ניקוב: יש פער בין מה שהם רואים באינטרנט ומה שהם מקבלים הלכה למעשה.
סטס מיסז'ניקוב: לכן יצאנו למהלך משותף עם התאחדות בתי המלון כדי לתת דירוג אחיד, כמו ברחבי העולם.
סטס מיסז'ניקוב: אותו ר פרויקט IBB - - -
לאה ורון: שמשרד התיירות ייתן את הדירוג?
סטס מיסז'ניקוב: לא משרד התיירות אלא חברה בין-לאומית אובייקטיבית תיתן את הדירוג.
סטס מיסז'ניקוב: הקריטריונים נקבעים על-ידי ועדת מומחים, שיושבים בה גם התאחדות בתי המלון, גם אנשי משרד התיירות וסוכני הנסיעות.
סטס מיסז'ניקוב: כל תעשיית התיירות קובעת קריטריונים שלפיהם ידורגו בתי המלון, אבל החברה האובייקטיבית, שאנחנו שוכרים במכרז, היא גם תעניק את הכוכבים האלה.
ישראל אייכלר: בעבר משרד התיירות היה מדרג.
ישראל אייכלר: נכון?
סטס מיסז'ניקוב: אני לא יודע מה היה בעבר.
סטס מיסז'ניקוב: ככה אנחנו גם נראים, אם כל אחד פתאום הפך להיות מדרג.
סטס מיסז'ניקוב: אני לא רוצה שמשרד התיירות ידרג, אני לא רוצה שסוכן הנסיעות ידרג.
סטס מיסז'ניקוב: אני רוצה שידרג גוף מומחה, שמתמקצע בזה – עיין ערך מה שאמרתי קודם.
סטס מיסז'ניקוב: בכל ר צריך מקצועיות.
סטס מיסז'ניקוב: אני רוצה שהוא ידרג, לפי אותם קריטריונים שקבענו.
סטס מיסז'ניקוב: אחד הקריטריונים – שנקבע בוולונטריות מוחלטת עם התאחדות בתי המלון - זה השבחת כוח אדם שקיבל דיפלומה מקצועית בעיסוק שלו בכל מיני תחומים.
סטס מיסז'ניקוב: אותו ר צימרים - יותר מ-500 צימרים נכנסו לתוכנית של דירוג IBB כי גם צימרים לא תמיד מה שרואים בפרסום שלהם באינטרנט הוא מה שרואים כשמגיעים – בלי להעליב אף אחד.
סטס מיסז'ניקוב: יש רים מדהימים במדינת ישראל, ואני בכלל צרכן צימרים.
סטס מיסז'ניקוב: אני נופש עם המשפחה שלי הרבה בצפון, וגם בדרום, אבל גם צריך להיות מוסדר באיזשהו דירוג.
ישראל אייכלר: יש פיקוח של משרד התיירות על הצימרים?
ישראל אייכלר: כי יש רים מזעזעים, שאתה קונה צימר באינטרנט וזה נראה מאוד יפה ואז אתה מגיע, את הפשפשים לא הראו על המסך ואתה מרגיש את זה רק על השמיכה.
נועז בר ניר: זה IBB.
נועז בר ניר: לא על כולם, הצימרים המפוקחים הם הצימרים שמדורגים באמצעות ה-IBB.
ישראל אייכלר: אבל למשרד יש איזשהו פיקוח, שאדם מוכר צימר שיהיה איזשהו מינימום, כמו בבית מלון שאתה נותן רישיון?
נועז בר ניר: ה-IBB זה דירוג כדי לקבוע את הרמה של הצימר.
סטס מיסז'ניקוב: רק לסבר את האוזן, חבר הכנסת אייכלר, כל הנושא של הדירוג, גם של בתי המלון וגם של הצימרים, הוא וולונטרי.
סטס מיסז'ניקוב: זאת אומרת, בית מלון יכול גם לבחור לא להיכנס לתוך הדירוג וגם צימר יכול לא להיכנס לתוך הדירוג.
סטס מיסז'ניקוב: אבל ברגע שמתחיל הפרסום באינטרנט ורואים שצימר אחד מדורג על-ידי כללי IBB והמלון הזה מדורג על-ידי ועדה בין-לאומית והשני לא, הוא מתחיל לחשוב למה.
סטס מיסז'ניקוב: זה מזרז בתי מלון וצימרים להיכנס לתוכנית הזאת.
סטס מיסז'ניקוב: הקמנו משטרת תיירות בנצרת ובאילת.
סטס מיסז'ניקוב: זה מאוד חשוב, כי בערים מרכזיות ברחבי אירופה, אלה שמחשיבות את עצמן כערים תיירותיות, יש את המשטרה שעוזרת מאוד לאנשים.
סטס מיסז'ניקוב: העוגן הרביעי הוא השקעה בתשתית ויצירת מקומות אכסון.